《次韵和少述秋兴》
宋代·沈遘

浩荡西风动客裾，飘然归思满田庐。少时岂省为名误，老去真知与世疏。

胜事祗随诗句尽，壮怀犹向酒杯舒。南山已有终年约，三径何年得自除。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。